Vladas Mikėnas

Vladas Mikėnas (1910 m. balandžio 17 d. Taline, Estija – 1992 m. lapkričio 3 d. Vilniuje) – pirmasis profesionalus Lietuvos šachmatininkas, tarptautinės kategorijos teisėjas, žurnalistas, knygų apie šachmatus autorius.

Biografija 
1929 m. baigė Talino rusų privatinę gimnaziją. 1929 m. Talino, 1930 m. Estijos šachmatų čempionas. 1930 m. spalio mėn. pradėjo šachmatų žurnalisto darbą – vedė šachmatų skyrelį laikraštyje „Esmaspaev“ („Pirmadienis“) estų kalba.

1931 m. dalyvavo pirmajame Baltijos čempionate Klaipėdoje ir apsigyveno Lietuvoje. 1931–1939 m. (su pertraukom) vedė šachmatų skyrelį dienraštyje „Lietuvos aidas“. 1931–1939 m. žaidė penkiose šachmatų olimpiadose: visąlaik – pirmoje lentoje. 1933 m. išleido pirmąją šachmatų knygą lietuvių kalba „Šachmatų vadovėlis“. 1934 m. leido žurnalą „Šachmatai ir bridžas“ (išėjo trys numeriai).

Prasidėjus karui, 1941 m. persikėlė gyventi į Kazanę, įgaliotinio padėjėjas Lietuvos gyventojų, ištremtų į Totorijos, Mordovijos ASSR ir Kuibyševo sritį, reikalams. 1941 m. gruodžio mėn. mobilizuotas į Raudonąją armiją, po mėnesio paleistas į atsargą. 1942–1944 m. dirbo Lietuvos atstovybėje Maskvoje buhalteriu.

1944–1947 m. Kaune, 1948–1950 m. Vilniuje – Lietuvos sporto komiteto Metodinio-mokomojo skyriaus viršininkas. 1950 m. įkūrė Lietuvos šachmatų ir šaškių klubą, iki 1970 m. jo direktorius, 1970–1982 m. treneris. 1950–1990 m. žurnalo „Švyturys“, 1952–1972 m. laikraščio „Komjaunimo tiesa“, 1959–1987 m. dienraščio „Czerwony sztandar“ šachmatų skyrelio vedėjas. Nuo 1970 m. respublikinės reikšmės personalinis pensininkas. Palaidotas Antakalnio kapinėse.

Sportiniai pasiekimai 
 1930  m. Estijos čempionas.
 1933–1934 m., 1937–1938 m., 1945 m., 1947–1948 m., 1965 m., 1977 m. Lietuvos čempionas.1931 m., 1933 m., 1935–1937 m., 1939 m. Lietuvos rinktinėje žaidė pasaulio  šachmatų olimpiadose.
 10 kartų žaidė SSRS šachmatų pirmenybių finale.
 1970 m. Europos komandinių šachmatų susirašinėjant nugalėtojas (http://lksf.lt/lt/taure ).

Yra laimėjęs prieš pasaulio čempionus A. Aliochiną, M. Botviniką, V. Smyslovą, M. Talį. Kombinacinio stiliaus žaidėjas.

1955–1962 m. Estijos didmeistrio Paulio Kereso treneris. 1964 m. sąjunginės kategorijos teisėjas, 1968 m. tarptautinės kategorijos teisėjas. 1983–1985 m. Pasaulio šachmatų pirmenybių vyr. teisėjas – teisėjavo partijoms: Garis Kasparovas – Aleksandras Beliavskis; Garis Kasparovas – Vasilijus Smyslovas; Garis Kasparovas – Anatolijus Karpovas.

Mikėno vardu pavadinta Mikėno sistema (), kitaip dar Floro-Mikėno sistema () ar Mikėno-Karlso sistema () Angliškajame debiute (ECO kodas A18). Valdovės žirgo gynyba dar vadinama Bogoliubovo-Mikėno gynyba. 2010 m. išleistas V. Mikėnui skirtas pašto ženklas (dail. Rimantas Tumasonis).

Mikėno sistema 

Žinomas ir Mikėno variantas Nimcovičiaus gynyboje:

Šiuolaikinės Benoni gynybos Mikėno variantas (arba Keturių pėstininkų puolimas) (ECO kodai A66 ir A68)

Bibliografija 
 Šachmatų vadovėlis, 1932 m.
 Šachmatų žaidimo pagrindai, 1950, 2 leid. 1952 m.
 Šachmatų pirmenybės, 1958 m.
 35 metai prie šachmatų lentos, 1961 m.
 Šachmatai: teorija ir praktika, 1968 m.

Įvertinimas 
 1950 m. SSRS nusipelnęs sporto meistras (pirmasis Lietuvos sportininkas, gavęs šį vardą kartu su krepšininkais)
 1950 m. FIDE tarptautinis meistras (nuo šio vardo įsteigimo); pirmasis Lietuvos šachmatininkas, gavęs šį vardą
 1966 m. LTSR nusipelnęs kūno kultūros ir sporto darbuotojas
 1970 m. tarptautinis korespondencinių šachmatų meistras (ICCM)
 1987 m. FIDE garbės didmeistris

Šaltiniai

Literatūra 
 Vladimiras J. Dvorkovičius (Hg.): Vladas Mikėnas, Maskva, 1987 (rus.)

Nuorodos 
 Fotonuotraukos

TSRS nusipelnę sporto meistrai
Lietuvos šachmatų čempionai
Lietuvos šachmatų treneriai
Lietuvos šachmatų teisėjai
Estijos šachmatininkai
Estijos lietuviai
FIDE garbės didmeistriai